DOI: 10.14457/tu.the.2020.692
title: การสกัดความต้องการด้านความมั่นคงปลอดภัยสำหรับระบบสารสนเทศจากผู้ใช้งานระบบหรือเจ้าของระบบ

description: การศึกษาด้านการสกัดความต้องการด้านความมั่นคงปลอดภัยของระบบสารสนเทศ เข้ามามีบทบาทสำคัญอย่างมากเนื่องจากปัจจุบันหลายหน่วยงานหรือประชาชนจำเป็นต้องใช้ระบบสารสนเทศและทำการประมวลผลและจัดเก็บข้อมูลจำนวนมากบนระบบสารสนเทศหรืออุปกรณ์เทคโนโลยีอื่น ๆ เช่น สำหรับการทำงาน การศึกษา การติดต่อสื่อสารและอื่น ๆ ซึ่งข้อมูลเหล่านั้นอาจเป็นข้อมูลที่เป็นความลับหรือละเอียดอ่อน เช่น ข้อมูลส่วนบุคคล ข้อมูลทรัพย์สินทางปัญญา ข้อมูลทางการเงินหรือข้อมูลประเภทอื่น ๆ โดยที่ถ้าบุคคลอื่นสามารถเข้าถึงหรือระบบถูกเปิดเผยได้โดยไม่ได้รับอนุญาตอาจส่งผลกระทบในหลายด้านต่อหน่วยงานหรือประชาชนทั่วไปได้ ข้อมูลเหล่านี้จึงควรได้รับการปกป้องอย่างเหมาะสมยิ่งไปกว่านั้นปัจจุบันการโจมตีทางไซเบอร์เกิดขึ้นบ่อยและมีความซับซ้อนสูงขึ้น ดังนั้นกระบวนการสกัดความมั่นคงด้านความมั่นคงปลอดภัยหรือเป็นขั้นตอนแรกของการทำกระบวนการการพัฒนาระบบจึงมีความสำคัญเพื่อให้ระบบสารสนเทศสามารถมีประสิทธิภาพความมั่นคงปลอดภัยที่เพียงพอในป้องกันข้อมูลที่เป็นความลับหรือละเอียดอ่อนได้งานวิจัยนี้มีวัตถุประสงค์เพื่อสร้างเฟรมเวิร์กการสกัดความต้องการด้านความมั่นคงปลอดภัยสำหรับระบบสารสนเทศซึ่งเป็นหนึ่งในกระบวนการ ระบบสารสนเทศมีความหลากหลายและมีความต้องการการรักษาความมั่นคงปลอดภัยที่แตกต่างกัน เช่น ระบบบัญชีการเงินมีความต้องการการรักษาความมั่นคงปลอดภัยกว่าระบบเผยแพร่ข่าวสาร เพื่อให้ระบบสารสนเทศนั้นมีระดับความมั่นคงปลอดภัยที่เหมาะสม จึงได้จัดทำแบบสอบถามที่เกี่ยวข้องกับกระบวนการทำงานของระบบ การแยกประเภทข้อมูลแต่ละประเภทและผลกระทบที่อาจจะเกิดขึ้นต่อองค์กรหรือบุคคล ซึ่งแบบสอบถามนี้สามารถใช้งานกับผู้ใช้งานได้ทุกคนไม่ว่าจะเป็นเจ้าหน้าที่สารสนเทศหรือบุคคลทั่วไป โดยเฟรมเวิร์กนี้นำเสนอผลลัพธ์ของความต้องการด้านความมั่นคงปลอดภัยของระบบและระดับความมั่นคงปลอดภัยที่เหมาะสมให้กับระบบสารสนเทศนั้น ๆ และเพื่อเพิ่มประสิทธิภาพของการวัดผลของความต้องการด้านความมั่นคงปลอดภัยโดยออกแบบตามมาตรฐานการรักษาความปลอดภัยสากลรวมถึงผลลัพธ์ของเฟรมเวิร์กนี้มีการสอบถามและปรับปรุงจากผู้เชี่ยวชาญด้านความปลอดภัยผลการทดลองกับระบบสารสนเทศจำนวนสองระบบ พบว่าการพัฒนาความมั่นคงปลอดภัยของผลลัพธ์นั้นมีผลลัพธ์ที่แตกต่างกันเนื่องมาจากกระบวนการทำงานของระบบ การแยกประเภทข้อมูลแต่ละประเภทและผลกระทบที่อาจจะเกิดขึ้นต่อองค์กรหรือบุคคล ที่แตกต่างกันออกไปความสำคัญในการพัฒนาความมั่นคงปลอดภัยของระบบจึงมีผลลัพธ์ที่แตกต่างกัน เมื่อพิจารณาผลจากงานวิจัยทั้ง 3 การทดลอง ผลการทดลองที่ 1 การประเมินความพึงพอใจของผู้ใช้งาน หรือเจ้าของระบบในการใช้เฟรมเวิร์ก ได้ผลการประเมินผลลัพธ์ความพึงพอใจของผู้ใช้งาน หรือเจ้าของระบบทั้ง 4 หัวข้อ จากคะแนนเต็ม 5 พบว่า ระบบ WFMS ได้ค่าเฉลี่ยรวม 4.3 ในขณะที่ ระบบ ASMS ได้ค่าเฉลี่ยรวม 4.5 ผลการทดลองที่ 2 การประเมินผลความสอดคล้องของการแนะนำความต้องการด้านความมั่นคงปลอดภัยจากผู้เชี่ยวชาญโดยใช้แบบสอบถาม ได้ผลการประเมินผลลัพธ์การจับคู่ของฟังก์ชันหลักของระบบสารสนเทศ กับความต้องการด้านความมั่นคงปลอดภัยทั้ง 9 คำถาม จากคะแนนเต็ม 15 พบว่า ระบบ WFMS ได้ค่าเฉลี่ยรวม 12.78 ในขณะที่ ระบบ ASMS ได้ค่าเฉลี่ยรวม 14.11 ผลการทดลองที่ 3 การประเมินผลความสอดคล้องของการแนะนำความต้องการด้านความมั่นคงปลอดภัยจากผู้เชี่ยวชาญโดยใช้คำถามปลายเปิด ได้ผลการประเมินผลลัพธ์ความสอดคล้องการแนะนำความต้องการด้านความมั่นคงปลอดภัยด้วยคำถามปลายเปิดทั้ง 10 หัวข้อ จากคะแนนเต็มร้อยละ 100 พบว่า ระบบ WFMS ได้ค่าเฉลี่ยรวมอัตราร้อยละ 89.33 ในขณะที่ ระบบ ASMS ได้ค่าเฉลี่ยรวมอัตราร้อยละ 92.75